ธปท.เปิดลงทุนนอกเสรี
ธปท.ประกาศผ่อนเกณฑ์การลงทุนในหลักทรัพย์ต่างประเทศมีผลสัปดาห์หน้า
22 ต.ค. 2555

ธปท.ประกาศผ่อนเกณฑ์การลงทุนในหลักทรัพย์ต่างประเทศมีผลสัปดาห์หน้า




เมื่อวันที่ 22 ต.ค. ธนาคารแห่งประเทศไทย ได้ประกาศ เรื่องผ่อนคลายเงินทุนเคลื่อนย้ายตามแผนแม่บทเงินทุนเคลื่อนย้ายระหว่างประเทศ โดยนางผ่องเพ็ญ เรืองวีรยุทธ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.)เปิดเผยว่า ธปท. ได้จัดทำแผนแม่บทเงินทุนเคลื่อนย้ายระหว่างประเทศ (แผนแม่บทฯ) เพื่อสนับสนุนให้ผู้ประกอบการและผู้ออมในประเทศสามารถเพิ่มประสิทธิภาพในการทำธุรกิจและกระจายความเสี่ยงในการลงทุนได้มากขึ้น รวมทั้งสร้างสภาพแวดล้อมที่เอื้อให้เกิดความสมดุลของเงินทุนเคลื่อนย้าย และกระตุ้นการพัฒนาตลาดการเงินรองรับกระแสการรวมตัวทางเศรษฐกิจในภูมิภาคหรือประชาคมเศรษฐกิจอาเซียนที่จะมาถึงในปี 2558
ทั้งนี้ ปัจจุบันฐานะการลงทุนในต่างประเทศของภาคเอกชนไทย (เงินลงทุนโดยตรงและเงินลงทุนในหลักทรัพย์) ยังถือว่ามีสัดส่วนค่อนข้างต่า คือ ประมาณร้อยละ 15 ของ GDP ในปี2553 เมื่อเทียบกับค่าเฉลี่ยประมาณร้อยละ 30 ของ GDP ส่าหรับหลายประเทศที่มีศักยภาพใกล้เคียงกัน และปัจจุบันสินทรัพย์ต่างประเทศของไทยส่วนใหญ่เป็นของทางการซึ่งอยู่ในรูปของเงินสำรองระหว่างประเทศ
สาระสำคัญของการผ่อนคลายตามแผนแม่บทฯ ซึ่งได้รับความเห็นชอบจากกระทรวงการคลังแล้วสรุปได้ดังนี้
ในช่วงปี 2555-2556 ธปท. จะดำเนินการผ่อนคลายระเบียบหลักเกณฑ์การควบคุมแลกเปลี่ยนเงิน เพื่อให้นักลงทุนสามารถลงทุนในต่างประเทศได้สะดวกมากขึ้น และเพิ่มความยืดหยุ่นในการบริหารความเสี่ยงด้านอัตราแลกเปลี่ยน ประกอบด้วย 5 เรื่องหลัก คือ 
(1) การลงทุนโดยตรง : ผ่อนคลายให้บุคคลธรรมดาลงทุนโดยตรงในต่างประเทศได้ไม่จ่ากัดวงเงินเพื่อสร้างโอกาสในการขยายตลาดและฐานการผลิต และช่วยสร้างความสามารถในการแข่งขันให้กับภาคเอกชนไทย ส่าหรับนิติบุคคลไทยสามารถลงทุนโดยตรงในต่างประเทศได้เสรี ตั้งแต่ปี 2553 แล้ว
(2) การลงทุนในหลักทรัพย์ในต่างประเทศ : เพิ่มประเภทผู้ลงทุนสถาบัน และไม่จ่ากัดวงเงินผู้ลงทุนต่อราย และได้หารือร่วมกับส่านักงานคณะกรรมการก่ากับหลักทรัพย์และตลาดหลักทรัพย์ เพื่อขยายขอบเขตหลักทรัพย์ที่ลงทุนให้รวมถึงตราสารสกุลเงินตราต่างประเทศที่ออกและเสนอขายในไทยด้วย รวมทั้งผ่อนผันให้โอนเงินตราต่างประเทศเพื่อรองรับการซื้อขายหลักทรัพย์ผ่าน ASEAN Linkage ที่เกี่ยวข้องกับการเชื่อมโยงตลาดทุนภายใต้ประชาคมเศรษฐกิจอาเซียน
(3) บัญชีเงินฝากเงินตราต่างประเทศ : อนุญาตให้บุคคลในประเทศฝากเงินตราต่างประเทศกับสถาบันการเงินในประเทศแบบมีภาระผูกพันได้ไม่จ่ากัดวงเงิน เพื่อเป็นทางเลือกให้ผู้น่าเข้าหรือผู้มีภาระสามารถบริหารจัดการความเสี่ยงจากอัตราแลกเปลี่ยนได้คล่องตัวมากขึ้น
(4) การบริหารความเสี่ยงที่ยืดหยุ่นขึ้น : อนุญาตให้บุคคลในประเทศที่ได้ท่าธุรกรรมป้องกันความเสี่ยงจากอัตราแลกเปลี่ยน ส่าหรับเงินลงทุนในต่างประเทศ สามารถยกเลิกการป้องกันความเสี่ยง (unwind hedging) ได้เสรี
(5) เรื่องอื่น ๆ :
- ผ่อนคลายคุณสมบัติและขยายวงเงินในการประกอบธุรกิจ money changer/ money transfer agent เพื่อเพิ่มความคล่องตัวในการให้บริการแลกเปลี่ยนและโอนเงินตราต่างประเทศ
- ผ่อนคลายการทำธุรกรรมที่เกี่ยวข้องกับเงินบาทของผู้มีถิ่นที่อยู่นอกประเทศ (non-resident: NR) เช่น ขยายวงเงินที่สถาบันการเงินในประเทศปล่อยสภาพคล่อง/กู้ยืมเงินบาทกับ NR แบบไม่มีการค้าการลงทุน (underlying) รองรับเป็น 500 ล้านบาทต่อกลุ่ม NR ต่อสถาบันการเงิน และอนุญาตให้สถาบันการเงินในประเทศปล่อยกู้เงินบาท (direct loan) ให้แก่ NR เพื่อการค้าการลงทุนในประเทศได้
สำหรับการดำเนินการภายในอ่านาจที่ ธปท. สามารถดำเนินการได้ก่อนในปี 2555 นี้ การผ่อนคลายเรื่องแรกที่เผยแพร่ในวันนี้จะเป็นเรื่องการลงทุนในหลักทรัพย์ต่างประเทศ ได้แก่ ผ่อนคลายให้บริษัทจดทะเบียนไปลงทุนในหลักทรัพย์ต่างประเทศโดยตรง ให้คนไทยลงทุนในตราสารสกุลเงินตราต่างประเทศที่ออกและขายในประเทศได้ และให้ผู้ลงทุนสถาบันที่บริหารการลงทุนของรายย่อยสามารถบริหารความเสี่ยง จากอัตราแลกเปลี่ยนได้เสรี ซึ่งคาดว่าจะมีผลบังคับใช้ภายในสัปดาห์หน้า และเรื่องต่อไปจะเป็นการผ่อนคลายให้รายย่อยลงทุนในหลักทรัพย์ต่างประเทศได้โดยไม่ต้องขออนุญาตจาก ธปท. และการผ่อนคลายรองรับการลงทุนตามโครงการ ASEAN linkage
ส่วนการดำเนินการผ่อนคลายภายใต้อ่านาจของกระทรวงการคลัง ธปท. จะเสนอกระทรวงการคลังเพื่อพิจารณาดำเนินการในต้นปี 2556 อาทิ การผ่อนคลายให้บุคคลธรรมดาลงทุนโดยตรง ในต่างประเทศได้เสรี และการยกเลิกการจำกัดวงเงินลงทุนในหลักทรัพย์ต่างประเทศต่อราย เป็นต้น
การผ่อนคลายในระยะต่อไป ธปท. จะประเมินผลของการผ่อนคลายการควบคุมการแลกเปลี่ยนเงินที่ได้ดำเนินการในปี 2555-2556 และความพร้อมด้านระบบข้อมูลในการติดตามเงินทุนเคลื่อนย้าย ความสอดคล้องกับการเปิดเสรีภาคสถาบันการเงิน ความรู้ทางการเงินของนักลงทุนไทย ตลอดจน เสถียรภาพของตลาดการเงินในประเทศ เพื่อน่ามาพิจารณาผ่อนคลายหลักเกณฑ์อื่น ๆ เพิ่มเติมตามความเหมาะสม ในอนาคต